b'\n_START_ARTICLE_\nArte\xc5\xa1ki vodnjak\n_START_PARAGRAPH_\nArte\xc5\xa1ki vodnjak je objekt - \xc4\x8drpali\xc5\xa1\xc4\x8de vode, ki zagotavlja zajem in kori\xc5\xa1\xc4\x8denje vode, zajete med dvema neprepustnima vodonosnikoma. Voda mora biti zajeta med dvema neprepustnima vodonosnikoma, hkrati pa mora biti oblika podzemnega zajetja vode ustrezne oblike; take, ki omogo\xc4\x8da nastanek hidravli\xc4\x8dnega tlaka. \xc4\x8ce prevrtamo zgornjo neprepustno plast, bo voda zaradi pritiska samodejno pri\xc5\xa1la na povr\xc5\xa1je._NEWLINE_Pojav je najbolj znan v Avstraliji in v Ameriki. Arte\xc5\xa1ki vodnjaki nosijo ime po francoski pokrajini Artois._NEWLINE_Pri arte\xc5\xa1kih vodah je hidravli\xc4\x8dna mo\xc4\x8d curka tako velika, da voda sama po sebi prite\xc4\x8de na povr\xc5\xa1je, ne da bi bile potrebne \xc4\x8drpalke. _NEWLINE_V naravi so znani tudi arte\xc5\xa1ki izviri, ki se oblikujejo zaradi stalnega pritiska arte\xc5\xa1ke vode na zgornjo plast vodonosnika, ki se zardi erozije vode predre, pri tem pa voda pod pritiskom bruhne na povr\xc5\xa1ino.'